text: पाकिस्तान भारतीय रक्षामंत्री मनोहर पार्रिकर के निजी बयान से बौखलाया हुआ है। मनोहर पार्रिकर ने अभी पिछले दिनों न्यूक्लियर हथियारों के उपयोग को लेकर बात कही थी, जिससे काफी हो हल्ला मच गया था। उन्होंने न्यूक्लियर को लेकर ‘नों फर्स्ट यूज पॉलिसी’ की बात कही थी। कुछ लोग इसे पाकिस्तान की न्यूक्लियर पॉलिसी पर भारत की सर्जिकल स्ट्राइक भी कह रहे हैं। पार्रिकर ने कहा था कि हथियारों के मामले में ‘नों फर्स्ट यूज पॉलिसी’ देश की ताकत को कमजोर करता है। उन्होंने इसे सरकारी बयान नहीं बताया है, उन्होंने यह कहा कि ये मेरे निजी विचार हैं। उन्होंने आगे कहा कि इसकी जगह यह होना चाहिए कि न्यूक्लियर हथियारों का प्रयोग कोई भी गैरजिम्मेदारी से ना करे।